പൊരുതി നേടി, പുരുഷ ഹോക്കിയില് ഇന്ത്യയ്ക്ക് വെങ്കലം ഒളിമ്ബിക്സ് ഹോക്കിയിലെ വെങ്കല മെഡല് പോരാട്ടത്തില് കരുത്തരായ ജര്മ്മനിയെ വീഴ്ത്തി വെങ്കലം സ്വന്തമാക്കി ഇന്ത്യ. നാലിനെതിരെ അഞ്ച് ഗോളുകള്ക്കാണ് ഇന്ത്യയുടെ വിജയം. ഒരു ഘട്ടത്തില് 31ന് പിന്നിലായിരുന്ന ഇന്ത്യ, തകര്പ്പന് തിരിച്ചുവരവിലൂടെയാണ് എതിരാളികളെ തറപറ്റിച്ചത്. ഇന്ത്യയ്ക്ക് വേണ്ടി സിമ്രാന്ജീത് സിംഗ് ഇരട്ട ഗോളുകള് നേടിയപ്പോള് രൂപീന്ദര്പാല് സിംഗ്, ഹാര്ദിക് സിംഗ്, ഹര്മന്പ്രീത് സിംഗ് എന്നിവരും ലക്ഷ്യം കണ്ടു. അവസാന സെക്കന്ഡില് ജര്മ്മനിക്ക് ഒരു പെനാല്റ്റി കോര്ണര് ലഭിച്ചെങ്കിലും ഇന്ത്യന് കീപ്പര് പി. ആര്. ശ്രീജേഷ് തടഞ്ഞിട്ടത് രക്ഷയായി. 1980 മോസ്കോ ഒളിമ്ബിക്സില് സ്വര്ണം നേടിയ ശേഷം ഇതാദ്യമായാണ് ഇന്ത്യ ഒളിമ്ബിക്സില് ഒരു മെഡല് നേടുന്നത്. ഒളിമ്ബിക്സിന്റെ ചരിത്രത്തിലെ ഇന്ത്യയുടെ മൂന്നാം വെങ്കലമാണിത്.